# name
Participa a la campanya Recicla Cultura. (Març 2019)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Març 2018.

# metadata.dc.description.abstract[].value
El Centre de Recursos per a l’Aprenentatge i la Investigació (CRAI) de la Universitat fa seva la proposta «El teu llibre pot ser part d’una història» i us encoratja a participar a la campanya Recicla cultura com cada any. Aquesta campanya, iniciativa de la Fundació Servei Solidari, promou la donació de llibres per tal que altres persones els puguin aconseguir mitjançant un donatiu, amb motiu de la diada de Sant Jordi. La campanya Recicla cultura a la Universitat està organitzada per Voluntariat UB en col·laboració amb el CRAI de la Universitat.

L’objectiu és finançar els cursos d’alfabetització i llengua que imparteix la Fundació Servei Solidari des de fa 12 anys, per facilitar la integració social de persones nouvingudes a Catalunya.

De ben segur que, com cada any, voldreu participar en aquesta proposta i comprareu un llibre dels que s’han recollit, a la venda a un preu simbòlic.

Podeu fer donació de llibres fins al dia 5 d’abril, a tots els CRAI Biblioteques, tenint en compte que:

    els llibres han d’estar en bon estat
    no podeu portar volums d’enciclopèdies ni llibres de text
    podeu portar llibres infantils, novel·les juvenils, d’adults, clàssics, còmics, …

Podreu adquirir els llibres recollits els dies 11 i 12 d’abril, a les parades que la Universitat instal·larà a aquests CRAI Biblioteques:

    Campus Bellvitge (CRAI Biblioteca)
    Campus de Mundet (CRAI Biblioteca)
    Dret (CRAI Biblioteca)
    Filosofia, Geografia i Història (CRAI Biblioteca)
    Lletres (Edifici Històric, Pati de Ciències) 

Aquest any RECICLA CULTURA i fes que el teu llibre sigui part d’una història!

# metadata.dc.rights[].value
cc-by (c) Universitat de Barcelona. CRAI, 2019

# metadata.dc.title[].value
Participa a la campanya Recicla Cultura. (Març 2019)